b'\n_START_ARTICLE_\nJehovan todistajien historia\n_START_SECTION_\nVuodesta 1976 nykyp\xc3\xa4iv\xc3\xa4\xc3\xa4n\n_START_PARAGRAPH_\nVuonna 1976 Brooklynissa sijaitsevassa maailmankeskuksessa toimivaa hallintoelint\xc3\xa4 laajennettiin; hallinnolliset teht\xc3\xa4v\xc3\xa4t jaettiin ja m\xc3\xa4\xc3\xa4r\xc3\xa4ttiin hallintoelimen j\xc3\xa4senist\xc3\xa4 muodostuneille komiteoille. Kaikilla hallintoelimen j\xc3\xa4senill\xc3\xa4 on kymmenien vuosien kokemus Jehovan todistajien sananpalveluksessa. Nyky\xc3\xa4\xc3\xa4n seuralla ei ole n\xc3\xa4kyv\xc3\xa4\xc3\xa4 yht\xc3\xa4 johtajaa, kuten aikaisemmin. Nathan Homer Knorr:in kuoleman j\xc3\xa4lkeen seuran presidenttein\xc3\xa4 ovat toimineet Frederick William Franz ja Milton George Henschel, joka oli seuran viimeinen vahva presidentti.\n_START_SECTION_\nJ\xc3\xa4rjest\xc3\xb6 nyky\xc3\xa4\xc3\xa4n\n_START_PARAGRAPH_\nViimeisin suuri muutos j\xc3\xa4rjest\xc3\xb6ss\xc3\xa4 on vuonna 1995 kumottu sukupolvi-opetus, jonka mukaan maailmanloppu tulisi ennen kuin viimeiset ennen vuotta 1914 syntyneet kuolisivat. Nyky\xc3\xa4\xc3\xa4n Jehovan todistajat uskovat, ett\xc3\xa4 maailmanloppu on l\xc3\xa4hell\xc3\xa4 mutta he eiv\xc3\xa4t aseta sille aikarajaa. T\xc3\xa4m\xc3\xa4 saattaa p\xc3\xa4\xc3\xa4t\xc3\xb6kseen Jehovan todistajien maailmanlopun vuoden odottamisen kauden. Jehovan todistajien historian alkuvuosilta l\xc3\xa4htien he ovat odottaneet merkkivuosia ja vuosista luopuminen on siten j\xc3\xa4rjest\xc3\xb6lle merkitt\xc3\xa4v\xc3\xa4 muutos. Vuoden 1995 j\xc3\xa4lkeen Jehovan todistajien kasvu teollisuusmaissa on hidastunut merkitt\xc3\xa4v\xc3\xa4sti.'